# Nájomná zmluva

# uzavretá podľa § 663 a nasl. Občianskeho zákonníka

**Prenajímateľ:** Základná škola

Šmeralova 25, Prešov

IČO: 36159034

v zastúpení: Ľubomír Bodnár – riaditeľ

bankové spojenie: UniCredit Bank Prešov

č. účtu: 1179644045/1111

variabilný symbol: **09072013**

tel: 051/7717870

/ďalej ako prenajímateľ /

**Nájomca:** GLUNZ & JENSEN, s.r.o.

 Košická 50, 080 01, Prešov

v zastúpení: Henrik Brag Brogaard

tel.: xxxxxxxxxxxxxxxxxxxxxx

IČO: 35873655

Bankové spojenie: UNICREDITBANK Slovakia

Č.ú.: xxxxxxxxxxxxxxxxxxx

**Čl. I. Predmet zmluvy**

Prenajímateľ má vo svojej správe objekt Základnej školy na ul. Šmeralova č. 25 v Prešove. Touto zmluvou prenecháva nájomcovi do užívania telocvičňu vo vyššie uvedenom objekte základnej školy o výmere 288 m2 a šatňu za účelom rekreačného futbalu. Prenajímateľ na základe tejto zmluvy poskytuje aj služby spojené s nájmom /udržiavanie priestorov/.

**Čl. II. Doba nájmu**

Zmluva sa uzatvára na dobu od 5.9.2013 do 19.12.2013 na 1 hod., od 17,00 do 18,00 podľa nasledovného rozpisu:

September: 5.9., 12.9., 19.9., 26.9.

Október: 3.10., 10.10., 17.10., 24.10., 31.10.

November: 7.11., 14.11., 21.11., 28.11.

December: 5.12., 12.12., 19.12.

t.j. spolu 16 hodín.

**Čl. III. Výška nájomného a jeho splatnosť**

1. Dohodnutá cena za užívanie telocvične a šatne je 10 EUR / hodina, z toho:

- nájomné - 8 € /hodina

- energie – 2 € /hodina

1. Platbu za:
* prenájom v sume 128 EUR je nájomca povinný uhradiť prevodným príkazom na číslo účtu: 1179644045/1111, variabilný symbol: **09072013**, v termíne do 3.12.2013.
* energie v sume 32 EUR je nájomca povinný uhradiť prevodným príkazom na číslo účtu: 1179644061/1111, variabilný symbol: **09072013**, v termíne do 3.12.2013.

**Čl. IV. Práva a povinnosti zmluvných strán**

1. Prenajímateľ sa zaväzuje odovzdať nájomcovi telocvičňu a šatňu v stave spôsobilom na obvyklé užívanie.
2. Nájomca sa zaväzuje:
* využívať telocvičňu len na účel dohodnutý v zmluve,
* neprenechať predmet nájmu do podnájmu inej osobe,
* vrátiť po skončení nájmu prenajímateľovi predmet nájmu v stave v akom ho prevzal s prihliadnutím na obvyklé opotrebenie,
* za BOZP počas užívania predmetu nájmu zodpovedá nájomca v zmysle zákona NR SR č. 124/2006 z.z. o BOZP v znení neskorších predpisov.

**Čl. V. Záverečné ustanovenia**

1. Vzťahy neupravené touto zmluvou sa spravujú príslušnými ustanoveniami Občianskeho zákonníka.
2. Zmluva nadobúda platnosť a účinnosť dňom podpisu oboma zmluvnými stranami.
3. Obsah zmluvy je možné meniť a dopĺňať len písomnými dodatkami podpísanými oboma zmluvnými stranami.
4. Zmluva je vyhotovená v dvoch exemplároch z ktorých po jednom obdrží každá zo zmluvných strán.
5. Zmluvné strany vyhlasujú, že túto zmluvu uzatvárajú slobodne, vážne a na znak súhlasu ju vlastnoručne podpisujú.

V Prešove dňa 4.9.2013

Prenajímateľ: Nájomca:

Ľubomír Bodnár

riaditeľ ZŠ